L 303/4
MT
Il-Ġurnal Uffiċjali tal-Unjoni Ewropea
23.11.2022
(8)
Rigward l-arzelli tal-pellegrini (Pecten jacobaeus) u l-vongole (Venerupis spp.), l-STECF enfasizza li ġiet ippreżentata evidenza addizzjonali fir-rigward tal-arzelli tal-pellegrini (Pecten jacobaeus).
Il-Kummissjoni tirrikonoxxi l-eżistenza ta’ studji u pubblikazzjonijiet xjentifiċi fir-rigward ta’ dawn iż-żewġ speċijiet u ta’ speċijiet bivalvi simili oħra li jinqabdu bil-gangmi mekkanizzati f’baċiri tal-baħar oħrajn u li fil-passat ġew ivvalutati mill-STECF.
Fir-rigward tassimilaritajiet mal-arzelli tal-pellegrini tal-Punent tal-Mediterran (Pecten jacobaeus) u l-vongole (Venerupis spp.), il-kapaċità għolja ta’ sopravivenza probabbli ta’ dawk l-ispeċijiet għandha tiġi kkunsidrata fir-rigward ta’ dawn iż-żewġ speċijiet filwaqt li l-Istati Membri jintalbu jiżviluppaw studji fil-Punent tal-Mediterran.
(9)
Peress li l-evidenza dwar ir-rati ta’ sopravivenza tal-arzelli tal-pellegrini (Pecten jacobaeus) u l-vongole (Venerupis spp.) mhijiex konklużiva u l-STECF ikkonkluda li jeħtieġ li tiġi pprovduta aktar evidenza xjentifika dwar il-kapaċità ta’ sopravivenza għal dawk l-ispeċijiet bivalvi fil-Punent tal-Baħar Mediterran, il-Kummissjoni tqis li l-eżenzjoni jenħtieġ li tiġi estiża biss għal perjodu qasir.
Għalhekk, jenħtieġ li l-Istati Membri kkonċernati jippreżentaw l-evidenza xjentifika rilevanti biex l-STECF jevalwaha.
(10)
L-Istati Membri konċernati ġeddew l-impenn tagħhom fir-rakkomandazzjoni konġunta aġġornata tat8 ta’ Lulju 2022 biex iżidu s-selettività tal-irkaptu tas-sajd f’konformità mar-riżultati tal-programmi ta’ riċerka attwali sabiex inaqqsu u jillimitaw il-qabdiet mhux mixtieqa u partikolarment il-qabdiet b’daqsijiet iżgħar middaqsijiet minimi ta’ referenza għall-konservazzjoni.
(11)
Barra minn hekk, fir-rakkomandazzjoni konġunta aġġornata tat-8 ta’ Lulju 2022 l-Istati Membri impenjaw ruħhom ukoll li jidentifikaw aktar żoni ta’ għeluq sabiex inaqqsu l-mortalità tal-ħut li għadu qed jikber, fejn ikun hemm evidenza ta’ konċentrazzjoni għolja ta’ ħut li għadu qed jikber.
(12)
Il-miżuri proposti fir-rakkomandazzjoni konġunta aġġornata tat-8 ta’ Lulju 2022 huma konformi mal-Artikolu 15(4), mal-Artikolu 15(5), il-punt (b), u mal-Artikolu 18(3) tar-Regolament (UE) Nru 1380/2013.
Għalhekk, jenħtieġ li r-Regolament Delegat (UE) 2021/2066 jiġi emendat skont dan.
(13)
Billi l-miżuri previsti f’dan ir-Regolament iħallu impatt dirett fuq l-ippjanar tal-istaġun tas-sajd tal-bastimenti talUnjoni u fuq l-attivitajiet ekonomiċi relatati, dan ir-Regolament jenħtieġ li jidħol fis-seħħ immedjatament wara l-pubblikazzjoni tiegħu.
Madankollu jenħtieġ li japplika minn data aktar tard,
ADOTTAT DAN IR-REGOLAMENT:
Artikolu 1 L-Artikolu 3 tar-Regolament Delegat (UE) 2021/2066 huwa emendat kif ġej: (a) fil-paragrafu 1, il-punti (a), (b) u (c) huma sostitwiti b’dawn li ġejjin: “(a) għall-arzelli tal-pellegrini (Pecten jacobaeus) li jinqabdu bil-gangmi mekkanizzati (HMD) sal-31 ta’ Diċembru 2023; (b) għall-vongole (Venerupis spp.) li jinqabdu bil-gangmi mekkanizzati (HMD) sal-31 ta’ Diċembru 2023; (c) għall-gandoffli ta’ Venere (Venus spp.) li jinqabdu bil-gangmi mekkanizzati (HMD) sal-31 ta’ Diċembru 2024;” (b) il-paragrafu 3 huwa sostitwit b’dan li ġej: “3.
Sal-1 ta’ Mejju tal-2022 u tal-2023, l-Istati Membri li għandhom interess ta’ ġestjoni dirett fis-sajd fil-Baħar Mediterran għandhom jippreżentaw lill-Kummissjoni data addizzjonali dwar l-iskartar u kwalunkwe informazzjoni xjentifika rilevanti oħra li jappoġġaw l-eżenzjoni stabbilita fil-paragrafu 1, il-punti (a) u (b).
L-STECF għandu jivvaluta d-data u l-informazzjoni ppreżentati sa mhux aktar tard mill-31 ta’ Lulju.”
Artikolu 2 Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.